da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da de ceb en it en da zh da zh zh en en da da da de da da de zh da sv da en da en da da da da da da da en de it da da da da da da da da da da da da en da it da da da da da da da da da da da da ceb en en da da da da da da da da pl da da da da da da da da da da da da da da da da da da da da da da da da da da en da da da da en en da fr da da da da da da da da da da da da da da da da da da da da da da en da da nl da da da da da da da en da da da da da da da es sv en en de fr it fr en es fr es hu fr fr fr fr en hu fr fr fr fr fr fr de da es pt da tr da en da da da da sv pl si da it fr da si da vi fr da da en en sv da da en da fr en en da en en en da zh da zh es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Nix®? - Find information på Medicin.dk
Nix® bruges til behandling af
Nix® er et middel mod lus og fnat.
Findes som creme og shampoo.
Håret vaskes i almindelig shampoo uden balsam og tørres med et håndklæde.
Derefter masseres Nix®-shampooen omhyggeligt ind i hår og hovedbund.
Shampooen skal blive siddende i 10 minutter, hvorefter håret skylles grundigt med vand og tørres med et rent håndklæde.
Døde lus kan fjernes med en tættekam, mens håret endnu er vådt.
Behandlingen bør gentages efter 8 dage.
Bør ikke anvendes til børn under 3 år uden lægens anvisning.
Huden skal være ren, tør og afkølet, før behandlingen indledes.
Cremen gnides omhyggeligt ind i huden fra kæberanden og nedefter i et tyndt lag, især ved fingre, tæer, under arme, i navlen og ved kønsorganerne.
En tube rækker til behandling af en voksen person.
Cremen skal blive siddende i 8-12 timer, hvorefter den vaskes af med varmt vand og sæbe.
Derefter tager man rent tøj på.
Det brugte tøj og sengelinned vaskes.
Behandlingen gennemføres bedst om aftenen med bad næste morgen.
Behandlingen bør gentages efter en uge.
Ved behandling af børn under 2 år skal også ansigt og hårbund behandles, dog undtaget partiet omkring øjne og mund.
Bør ikke anvendes til børn under 3 år uden lægens anvisning.
Behandlingen begynder efter et bad, når huden er tør og afkølet.
Cremen gnides omhyggeligt ind i huden fra kæberanden og nedefter i et tyndt lag, især ved fingre, tæer, under arme, i navlen og ved kønsorganerne.
En tube rækker til behandling af en voksen person.
Cremen skal blive siddende i 8-12 timer, hvorefter den vaskes af med varmt vand og sæbe.
Derefter tager man rent tøj på.
Det brugte tøj og sengelinned renses kemisk eller varmebehandles ved 60-100°C i 30 minutter i en ovn eller tørretumbler.
Behandlingen gennemføres bedst om aftenen med bad næste morgen.
Behandlingen bør gentages efter en uge.
Bør ikke anvendes til børn under 3 år uden lægens anvisning.
Hvorfor får mit barn lus?
Det er oftest børn i alderen 3-10 år, der får lus. Det kan skyldes, at yngre børn er sammen på en måde, der gør, at de tit kommer i tæt kontakt med hinanden. Derved kan lusene smitte. Men alle kan få lus. Børn med langt hår får oftere lus end korthårede, og det har ingen betydning, om håret er rent eller snavset.
Lus kan hverken hoppe eller flyve. Tæt kontakt mellem hoveder anses for at være den eneste smittevej af betydning. Lusene forlader ikke frivilligt et hoved, medmindre de har mulighed for at kravle over på et andet. Kun voksne lus kan smitte. Nymferne skifter ikke vært, og luseæg kan ikke smitte - heller ikke selvom de sidder på hår, som er faldet af.
Hovedlus lever tæt ved hovedbunden, hvor de giver kløe og irritation. Det skyldes et stof, som lusene spytter ned i såret, når de suger blod, så blodet ikke størkner. Mange lus eller hyppig smitte kan medføre sår og infektioner i hovedbunden, som eventuelt skal behandles hos lægen. Lus overfører ikke sygdomme.
Lus er et blodsugende insekt, som alt efter arten kan leve på forskellige pattedyr. Men kun tre lusearter kan leve på mennesker: hovedlus, kropslus og fladlus. Hovedlus er den mest udbredte art herhjemme.
Et luseæg er mindre end 1 mm langt og sidder på en “stilk", der er kittet godt fast på hårstrået. 6-9 dage efter ægget er lagt, udklækkes en ny lus – en nymfe. Nymfen skifter hud tre gange, inden den er voksen. Fra hunlusen er kommet ud af ægget, og til den selv er i stand til at parre sig og lægge æg, går der 9-12 dage. Den voksne lus kan leve ca. 3 uger, og i den periode lægger hunlusen 5-8 æg om dagen.
Hvordan ser lus ud?
Voksne hovedlus er 2-3 mm lange; hunnerne er større end hannerne. Helt nyklækkede lus (nymfer) kan være mindre end 1 mm. Lus kan have forskellig farve og være gennemsigtige, grå-hvide til mere mørk brunlige. Det skyldes, at lus kan tage farve efter hårets farve, og at lusen bliver mørkere lige efter, den har suget blod.
Hvordan ser lusens æg ud?
Æggene er ca. 0,8 mm lange og sidder fast på håret helt ned ved hårbunden. Ofte sidder de placeret bag ved øret eller i nakken. Når ægget er udklækket, vokser det tomme æg med håret ud. Finder du æg, der sidder mere end 1 cm ud fra hovedbunden, vil det derfor sandsynligvis dreje sig om døde eller klækkede æg.
Hvordan får jeg lusene væk?
Lus kan bekæmpes kemisk med forskellige typer lusemidler eller mekanisk med tættekamme. Uanset hvilken metode du vælger at benytte, vil du være nødt til at tjekke, om metoden har virket, dvs. om alle lus er væk. Dette tjek er kun sikkert, når du går håret igennem med en tættekam.
Hvordan får jeg lusene væk?
Lægemidler mod hovedlus findes som shampoo eller opløsninger til at bruge i hovedbunden (kutanopløsninger). De indeholder det aktive stof permethrin. Der er kun rapporteret om lette bivirkninger ved denne behandling, såsom allergiske reaktioner, og de forsvinder efter endt behandling.
Hvordan virker lægemidler mod lus?
Lægemidler virker ved, at de voksne lus og nymferne dræbes, men enkelte æg kan overleve behandlingen. For at slå de lus ihjel, der kan komme fra æg, der klækker i dagene efter behandlingen, skal behandlingen gentages otte dage efter den første behandling. Ved denne behandling skal du også bruge tættekam. Det er vigtigt, at du læser den vedlagte indlægsseddel, når du bruger lægemidlet.
Hvordan får jeg lusene væk?
Kæmning kræver tålmodighed, tid og grundighed. Anvender man en traditionel tættekam, er det en god ide at gøre håret vådt, komme balsam i og rede håret igennem inden kæmningen. Lus bevæger sig hurtigt væk fra forstyrrelser i tørt hår, men i vådt hår med balsam sidder lusene mere stille. Håret skal derfor hele tiden være vådt. Vær opmærksom på, at der findes kamme til forskellige typer hår.
Red det våde hår med en almindelig kam. Når kammen kan trækkes ubesværet gennem håret, skiftes til en tættekam. Træk tættekammen gennem håret, helt ud til hårspidserne i et strøg. Undersøg hele hårbunden på den måde.
Fjerne lusene ved at tørre begge sider af tættekammen med køkkenrulle, eller skyl tættekammen med vand. Fjern lus, der er fanget mellem kammens tænder med en tandstik eller neglebørste. Vask til sidst håret igen. Efter sådan en kæmning bør der ikke være flere voksne lus.
Ved længere hår kan du evt. lave skilninger med 1-2 cm afstand. Arbejd dig metodisk henover hovedet. Kæm helt inde fra hårbunden og ud til hårspidserne. Kæm hver hårtot flere gange, og først når tættekammen er lusefri, går du videre til næste tot. Brug hårklemmer for at nå ind til hovedbunden alle steder.
Kort, glat hår er naturligvis lettere at kæmme end langt hår. Men i nyvasket hår med rigeligt hårbalsam, kan selv afrohår redes ud med en åbentandet kam og efterfølgende lusekæmning. I dread locks kan man forsøge at kvæle lusene ved at behandle med olier, glycerin eller hårbalsam og pakke håret ind i en badehætte eller plasticpose i 8 timer.
Hvor længe skal jeg kæmme?
Alle voksne lus skal fjernes ved første kæmning, så der ikke lægges flere æg. De helt små lus kan være svære at fange med en tættekam, og da æg vil udklække de følgende dage, skal kæmningen gentages hver 2.-3. dag i en periode på 14 dage. Hvis der hyppigt findes voksne lus, kæmmes enten ikke grundigt nok, eller man er gensmittet. Generelt bør man kæmme hver uge for at forebygge lus.
Hvorfor virker behandlingen ikke?
Er lusene stadig levende dagen efter korrekt behandling med lusemidlet, kan det skyldes, at lusene er blevet modstandsdygtige (resistente) over for midlet. I sådanne tilfælde bør du vælge et andet virksomt lusemiddel. Kæmning kan i disse tilfælde være den bedste behandlingsform.
Hvordan bekæmpes hovedlus i omgivelserne?
Lus kan leve i op til 48 timer væk fra hovedbunden. Det vil sige, at de ikke kan leve længe i huer, på børster og lignende. Kamme, børster, huer og lignende kan derfor bare isoleres i 48 timer. Alternativt kan det lægges i sulfovand, vaskes i vaskemaskinen eller lægges i fryseren i et døgn.
Giv altid besked til skolen og institutionen samt den nærmeste omgangskreds, hvis der er lus i familien
Børn med lus skal være i behandling, inden de møder i skole eller institution.
Hvis barnet har lus, skal hele familien undersøges, men kun personer med lus skal behandles.
Kæm hver uge og forebyg flere lus.
Højst 10 ud af 100 personer får bivirkningen.
Ændring i hudens følesans.
Højst 1 ud af 100 personer får bivirkningen.
Eksem**, Hududslæt**, Væskeophobning i huden  (mindre væskeophobning i hårbunden)*.
Højst 1 ud af 1.000 personer får bivirkningen.
Stikkende fornemmelse i huden.
Højst 1 ud af 10.000 personer får bivirkningen.
* Kun set efter brug af shampoo.
** Kun set efter brug af creme.
Læs generelt om bivirkninger
Nix® bør ikke anvendes til børn under 3 år uden lægens anvisning.
Alle medlemmer af en husstand bør undersøges og behandles samtidig.
Kan om nødvendigt anvendes.
Læs mere om gravide og medicin
Kan om nødvendigt anvendes.
Læs mere om ammende og medicin
Læs mere om bloddonorer og medicin
Virker ved at dræbe lusene og deres æg.
Shampoo: Flasken omrystes før brug.
Creme: Må ikke fryses.
Creme 5 %. 1 g indeholder 50 mg permethrin.
Shampoo 1 %. 1 g indeholder 10 mg permethrin.
Sunset Yellow FCF (Orange yellow S) (E110) : shampoo 1%
Methylparahydroxybenzoat  (E218) : shampoo 1%
Propylparahydroxybenzoat  (E216) : shampoo 1%
Butylhydroxytoluen : creme 5%, creme 5%  (Orifarm)
Ameronol L-101 : creme 5%, creme 5%  (Orifarm)
Animalsk protein : shampoo 1%
Canadabalsam : shampoo 1%
Carbomer : creme 5%, creme 5%  (Orifarm)
Ceteth 10 (BRIJ-56) : shampoo 1%
Cetylalkohol : shampoo 1%
Citronsyre : shampoo 1%
Formaldehyd : creme 5%, creme 5%  (Orifarm)
Glycerol : creme 5%, creme 5%  (Orifarm)
Glycerolmonostearat : creme 5%, creme 5%  (Orifarm)
Hydroxyethylcellulose : shampoo 1%
Isopropylalkohol : shampoo 1%
Isopropylmyristat : creme 5%, creme 5%  (Orifarm)
Kokosolie : creme 5%, creme 5%  (Orifarm)
Macrogoler : creme 5%, creme 5%  (Orifarm)
Parfume : shampoo 1%
Propylenglycol : shampoo 1%
Renset vand : creme 5%, creme 5%  (Orifarm) , shampoo 1%
Stearylkoniumchlorid : shampoo 1%
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Hvis du opfylder visse betingelser, kan du normalt få tilskud. Spørg din læge.
Pakninger, priser, tilskud og udlevering
Håndkøb – ikke kun fra apotek
Håndkøb – ikke kun fra apotek
Læs mere om tilskud
Læs mere om udlevering
Se generelt om substitutionsregler
Permethrin "Morningside" 2care4 Generics, Permethrin, creme 5 %
Information til sundhedsfaglige om
16.06.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø